ईसाई संप्रदाय में, सुसमाचार या गॉस्पेल, जिसे (इस्लाम में) इंजील भी कहा जाता है,  यीशु मसीह का इस दुनिया में आना और उद्धार करना  को समाचार को कहते हैं। यह मूलतः एक वर्णात्मक कथा है, जिसमें यीशु मसीह, उनके जन्म, उनके जीवन, सूली पर चढ़ाये जाने और पुनरुत्थान ( अर्थात् यीशु मसीह का मृतकों में से जी उठना ) को बताया गया है।  

★ कई लोगों का कहना है, कि, यह एक विदेशी धर्म है, लेकिन बाइबल ऐसा बताती है कि, यीशु मसीह किसी का धर्म बदलने के लिए नहीं आया, और यह भी कि, परमेश्वर किसी विशेष जाति के लिए नहीं आया, किसी विशेष धर्म के लिए नहीं आया, वो इसलिएआया ताकि लोग सच्चाई को जानें। ★ 

बाइबल के विभिन्न अनुवादों में इसे शुभसंदेश या खुशखबरी भी कहा गया है, जोकि यूनानी शब्द यूआनजेलिऑन के पुराणी अंग्रेजी अनुवाद, गॉस्पेल का हिंदी में अनुवादित रूप है। सुसमाचार की कथा का सार, बाइबल की चार किताबों में पाया जाता है: मत्ती, मरकुस, लुका, और युहन्ना।

नामकरण
बाइबल के हिंदी अनुवादों में गॉस्पेल को शुभसंदेश या सुसमाचार कहा गया है। यह शब्द यूनानी शब्द यूआनजेलिऑन (εὐαγγέλιον) से आता है, जिसका अर्थ है, "अच्छी खबर", यह दो यूनानी शब्दों से आया है: εὖ (यू) "शुभ" + ἄγγελος (आंजेलोस) "संदेशवाहक"। इसी शब्द को लैटिन भाषा के अपभ्रंशों में evangelium (एवाञ्जेलियम) के रूप में अपना लिया गया, जिसे यूरोप के अन्य भाषाओँ में सम्मिलित कर लिया गया। पुरानी अंग्रेजी में अनुवाद में, यूनानी शब्दावली यूआनजेलिऑन को गूड्सपील (gōdspel) के रूप में अनुवादित किया गया, जो पुरानी अंग्रेजी के दो शब्दों से आता है:gōd "शुभ" + spel "समाचार", इसे मध्यकालीन अंग्रेजी में, वर्तनी सुधर किये बिना "गॉस्पेल" (Gospel) के रूप में अपना लिया गया। सुसमाचार, इन्हीं शब्दों का अनुवादित रूप है।

परिचय
सुसमाचार का यह सन्देश, ईसाई धर्म की धार्मिक-संकल्पना में मौलिक स्थान रखता है। तथा ईसाई धर्म के दार्शनिक परिपेक्ष को समझने के लिए इसे समझना महत्वपूर्ण है। एक धर्मसिद्धांत के रूप में, सुसमाचार को नए नियम  के कई पत्रों में वर्णित किया गया है। ईसाई मान्यता के अनुसार, यह समाचार, मानवता के प्रति ईश्वर की दया का सूचक है, जिसके ज़रिये ईश्वर ने अपने पुत्र यीशु को धरती पर भेज कर, सूली पर चढ़ाकर, समस्त मानवता के पापों का प्रायश्चित करवा, मानवता और ईश्वर के बीच सुलह स्थापित कर दिया।  इसके अलावा, इस सुसमाचार की कथा में, विश्वासियों पर पवित्र आत्मा का उतारना और यीशु के पुनर आगमन का सन्देश भी शामिल है। कुल मिला कर सुसमाचार की कथा और इससे जुडी संकल्पनाएँ, ईसाई धर्मशास्त्र की मूल मान्यताओं में से एक है। 

ईसाई शास्त्र, यीशु मसीह में निर्वाण के इस सुसमाचार को, नए नियम में रची गयी एक नई संकल्पना नहीं मानता। ईसाई मान्यता के अनुसार, इसके होने की भविष्यवाणी पुराने नियम में भी की गयी है, तथा उत्पत्ति की किताब में, मानव के पतन की घटना के समय भी सुसमाचार का प्रचार नबियों द्वारा भविष्यवाणी के रूप में किया गया पाया जाता है।

इन्हें भी देखें
यीशु
ईसाई धर्म
मूसा
बाइबल
इंजील
मत्ती का सुसमाचार
मरकुस का सुसमाचार
लुका का सुसमाचार
यूहन्ना का सुसमाचार

सन्दर्भ

बाहरी कड़ियाँ
'Biblical Theology' in Bakers Evangelical Dictionary of Biblical Theology - online version
The Simplicity of the Gospel - A Biblical outline for the foundation of the Good News
Catholic Encyclopedia: Judaizers - Concerning the cultural implications of the Good News
 The Hindi Bible, Old Version : Copyright The Bible Society of India  1983 Transliterated  Google App Audio Parallel Study ePub of Romanized version 
 The Hindi Bible, Hindi OV Re-Edited Version : Copyright The Bible Society of India 2002
 Easy to Read Version (ERV) : Copyright WBTC India 2007 Audio (Select Hindi) Mobile Apps

ईसाई धर्म
ईसा मसीह